Euroopa Liidu Teataja L 208 , 24/07/1998 Lk 0043 - 0048



Komisjoni direktiiv 98/51/EÜ, 9. juuli 1998, millega sätestatakse teatud rakendusmeetmed nõukogu direktiivile 95/69/EÜ, millega nähakse ette teatavate loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. detsembri 1995. aasta direktiivi 95/69/EÜ, millega nähakse ette teatavate loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord ning millega muudetakse direktiive 70/524/EMÜ, 74/63/EMÜ, 79/373/EMÜ ja 82/471/EMÜ [1] (edaspidi "direktiiv 95/69/EÜ"), eriti selle artiklit 15, ning arvestades, et: käesolevas direktiivis on sätestatud nende ühenduses asuvate ettevõtete heakskiitmise ja registreerimise reeglid; samaväärsed nõuded tuleb kehtestada ka kolmandates riikides asuvate ettevõtete heakskiitmise ja registreerimise kohta; riikide valimine peab põhinema üldise iseloomuga kriteeriumitel nagu loomasööda tootmise valdkonnas kehtivatel nõuetel ja selle valdkonna kontrolli eest vastutava pädeva ametiasutuse töökorraldusel ja volitustel; et kindlustada, et sellistest kolmandatest riikidest pärinevad tooted ei ole inimeste või loomade tervisele või keskkonnale ohtlikud, peab olema tagatud, et need ettevõtted vastavad vähemalt samadele tingimustele, kui on kehtestatud liikmesriikides asuvate ettevõtetele; tuleb ette näha võimalus, et komisjoni ja liikmesriikide eksperdid otsivad kolmandates riikides kinnitust, et käesoleva direktiiviga kehtestatud nõudeid järgitakse; edaspidi hakkavad rakendusotsused kehtima ka kolmandate riikide ja nende ettevõtete loetelu kohta; kuni uue korra täieliku toimimiseni on tarvis kehtestada üleminekukord vanalt impordinormide süsteemilt uuele, et mitte katkestada kaubavahetust kolmandate riikidega; kuni kolmandates riikides asuvate ettevõtete loetelu kinnitamiseni tuleks liikmesriikidel saata komisjonile ja teistele liikmesriikidele teavet kolmandates riikides asuvate ettevõtete kohta, kellel on lubatud ühenduses tooteid ringlusesse lasta ja kelle esindaja asub nende territooriumil; heakskiidetud ettevõtete ja vahendajate registri ja heakskiidetud ettevõtete ja vahendajate loetelu mudeli määratlemiseks tuleks vastu võtta ühtlustatud kord; samasugune kord tuleks vastu võtta ettevõtete ja vahendajate kinnitusnumbri ja registreerimisnumbri struktuuri määratlemiseks; käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: I PEATÜKK Mõisted Artikkel 1 Käesolevas direktiivis tähendab "pädev asutus" liikmesriigi või kolmanda riigi loomasööda ametlike kontrollide läbiviimise eest vastutavat ametiasutust. II PEATÜKK Kolmandate riikide loetelu Artikkel 2 1. Vastavalt direktiivi 95/69/EÜ artiklis 16 sätestatud korrale kehtestab komisjon sama direktiivi artikli 15 punkti a esimeses taandes esitatud loetelu. Loetelu võib muuta või kohaldada sama korda järgides. 2. Otsustamaks, kas riik võib esineda lõikes 1 nimetatud loetelus, võetakse eelkõige arvesse: a) riigis kehtivaid loomasöödaalaseid õigusakte, eriti loomade toitmiseks mõeldud toodete ja ainete tootmise ja ringlusesse laskmisega seotud nõudeid ja kontrollinõudeid; b) pädeva asutuse struktuuri ja töökorraldust, aga ka sellele pädevale asutusele antud volitusi ja tema poolt ühenduse nõuete täitmise kohta antavaid garantiisid; c) piisava kontrolli korraldamist ja rakendamist loomatoidu sektoris; d) garantiisid, mida see kolmas riik võib anda vähemalt direktiivi 95/69/EÜ lisas sätestatud kriteeriumidega võrdsete kriteeriumide järgimise kohta. 3. Lõikes 1 nimetatud otsused tuleb avaldada; iga viie aasta järel avaldatakse koondloetelu. III PEATÜKK Kolmandates riikides paiknevate asutuste heakskiitmine Artikkel 3 Heakskiidetud asutuste loetelu 1. Vastavalt direktiivi 95/69/EÜ artiklis 16 sätestatud korrale ja artikli 2 lõikes 1 nimetatud kolmandate riikide pädevate ametiasutuste teatavakstegemistele kehtestab komisjon loetelu kolmandates riikides paiknevatest asutustest, kust liikmesriigid lubavad nimetatud direktiivi artikli 2 punktides a, b, c ja d esitatud tooteid importida. Seda loetelu võib muuta sama korra kohaselt: - vastavalt artiklis 5 sätestatud kontrolli tulemusele, või - imporditud toodetele tehtud kontrollide ebasoodsate tulemuste alusel, või - et võtta arvesse kolmanda riigi pädevalt ametiasutuselt saadud uut informatsiooni. 2. Ettevõte võib loetelus esineda ainult siis, kui: - ta asub ühes artikli 2 lõikes 1 nimetatud riikidest, - ta järgib vähemalt direktiivis 95/69/EÜ sätestatud nõuetega võrdseid nõudeid. 3. Lõikes 1 nimetatud otsused tuleb avaldada; iga viie aasta järel avaldatakse koondloetelu. IV PEATÜKK Kolmandates riikides paiknevate asutuste registreerimine Artikkel 4 Registreeritud asutuste loetelu 1. Vastavalt direktiivi 95/69/EÜ artiklis 16 sätestatud korra kohaselt ja artikli 2 lõikes 1 nimetatud kolmandate riikide pädevate ametiasutuste teatavakstegemistele kehtestab komisjon loetelu kolmandates riikides asuvatest asutustest, kust liikmesriigid lubavad nimetatud direktiivi artikli 7 lõikes 2 punktides a, b ja c esitatud tooteid importida. Seda loetelu võib muuta sama korra kohaselt: - vastavalt artiklis 5 sätestatud kontrolli tulemusele, või - imporditud toodetele tehtud kontrollide ebasoodsate tulemuste alusel, või - et võtta arvesse kolmanda riigi pädevalt ametiasutuselt saadud uut informatsiooni. 2. Ettevõte võib loetelus esineda ainult siis, kui: - ta asub ühes artikli 2 lõikes 1 nimetatud riikidest, - ta järgib vähemalt direktiivis 95/69/EÜ sätestatud nõuetega võrdseid nõudeid. 3. Lõikes 1 nimetatud otsused tuleb avaldada; iga viie aasta järel avaldatakse koondloetelu. V PEATÜKK Üldsätted Artikkel 5 Kohapealne kontroll 1. Komisjoni ja liikmesriikide eksperdid võivad vajadusel läbi viia kohapealse kontrolli, et veenduda käesoleva direktiivi sätete, eriti artikli 2 lõike 2, artikli 3 lõike 2 teise taande ja artikli 4 lõike 2 teise taande tegelikus ellurakendamises. Komisjon määrab liikmesriikide ettepanekul liikmesriikide eksperdid. 2. Komisjon informeerib liikmesriike lõikes 1 nimetatud kontrolli tulemustest. VI PEATÜKK Üleminekukord Artikkel 6 1. Kuni artikli 2 lõikes 1, artikli 3 lõikes 1 ja artikli 4 lõikes 1 nimetatud otsuste vastuvõtmiseni võivad liikmesriigid lubada kolmandatest riikidest importida vaid artiklites 3 ja 4 nimetatud tooteid ettevõtetelt, kellel on ühenduse territooriumil asutatud esindaja. Liikmesriigid kehtestavad nõude, et ühenduse territooriumil asutatud esindaja nimi ja aadress oleks esitatud registreeritud ja artiklis 8 nimetatud loetelus oleva tootja nime ja aadressi kõrval. 2. Lõikes 1 nimetatud esindajad, kes esimest korda esindajana toimivad, esitavad alates 1. jaanuarist 1999 liikmesriigi pädevale asutusele avalduse, kus nad kohustuvad: - kindlustama, et ettevõte täidab nõuetekohaselt artikli 3 lõike 2 teises taandes ja artikli 4 lõike 2 teises taandes sätestatud tingimused, - pidama nõuetekohast registrit artiklites 3 ja 4 nimetatud toodete kohta, mida nende poolt esindatavad ettevõtted on ühenduses ringlusse lasknud vastavalt direktiivi 95/69/EÜ lisas sätestatud asjassepuutuvatele normidele. 3. Lõikes 1 nimetatud esindajad, kes tegutsesid esindajana enne 31. detsembrit 1998, võivad seda tegevust jätkata tingimusel, et nad esitavad lõikes 2 nimetatud avalduse enne 1. maid 1999. 4. Liikmesriigid keelavad selliste toodete ühenduses vabasse ringlusse laskmise, mis pärinevad ettevõttelt a) kelle esindaja ühenduses ei täida lõikes 2 või 3 esitatud tingimusi; või b) kes, esiteks, ise või kelle esindaja ei täida enam nende tegevuste kohta kehtestatud põhitingimusi, mis on tuvastatud - imporditud toodete kontrollimisel, või - artiklis 5 nimetatud kohapealsel kontrollimisel, ja, teiseks, kes ise või kelle esindaja ei täida neid tingimusi põhjendatud aja jooksul. Artikkel 7 1. Kuni artikli 2 lõikes 1, artikli 3 lõikes 1 ja artikli 4 lõikes 1 nimetatud otsuste vastuvõtmiseni saadavad liikmesriigid komisjonile ja teistele liikmesriikidele esimesel korral enne 30. juunit 1999 registri koopia ja artiklis 8 nimetatud loetelu koopia artikli 6 lõikes 1 nimetatud ettevõtete kohta. 2. Kõik muudatused, mis on tehtud lõikes 1 nimetatud registrisse ja loetellu pärast 30. juunit 1999, saadetakse teistele liikmesriikidele ja komisjonile eraldi. VII PEATÜKK Ettevõtete ja vahendajate register ja loetelu; kinnitus- ja registreerimisnumber Artikkel 8 Direktiivi 95/69/EÜ artikli 5 lõikes 1 nimetatud register ja artikli 10 lõikes 1 nimetatud loetelu koostatakse vastavalt käesoleva direktiivi lisa peatükkides I.1 ja I.2 esitatud mudelile. Artikkel 9 Direktiivi 95/69/EÜ artikli 5 lõikes 1 nimetatud kinnitusnumbri ja artikli 10 lõikes 1 nimetatud registreerimisnumbri formaat kehtestatakse käesoleva direktiivi lisa II peatükis. VIII PEATÜKK Lõppsätted Artikkel 10 1. Liikmesriigid jõustavad ja avaldavad käesoleva direktiivi täitmiseks vajalikud õigusnormid hiljemalt 31. detsembril 1998, teavitades sellest koheselt komisjoni. Liikmesriigid kohaldavad neid sätteid alates 1. jaanuarist 1999. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid saadavad komisjonile käesoleva direktiiviga reguleeritavates küsimustes vastuvõetud siseriiklike seaduste peamised tekstid. Artikkel 11 Käesolev direktiiv jõustub kolmandal päeval pärast selle avaldamist Euroopa Ühenduste Teatajas. Artikkel 12 Käesolev direktiiv on adresseeritud liikmesriikidele. Brüssel, 9. juuli 1998 Komisjoni nimel komisjoni liige Franz Fischler [1] EÜT L 332, 30.12.1995, lk 15. -------------------------------------------------- LISA I PEATÜKK +++++ TIFF +++++ +++++ TIFF +++++ II PEATÜKK Direktiivi 95/69/EÜ artikli 5 lõikes 1 nimetatud kinnitusnumbril ja artikli 10 lõikes 1 nimetatud registreerimisnumbril peab olema alljärgnev struktuur: 1. Tunnus "α", kui ettevõte või vahendaja on heakskiidetud. 2. Ettevõtte või vahendaja liikmesriigi või kolmanda riigi ISO kood. 3. Riigi viitenumber, mis koosneb maksimaalselt kaheksakohalisest tähtede ja numbrite kombinatsioonist. --------------------------------------------------